**MNOŽENJE SA 7**

Nakon uspješno savladanih sadržaja množenja brojeva s 0, 1, 2 , 3, 4, 5, 6 i 10, krećemo dalje. Na redu je množenje brojem 7.

U udžbeniku Moj mali matematički svijet 2 (2.dio) na 117. stranci riješiti zadani zadatak.

Za računanje se možeš poslužiti uzastopnim zbrajanjem, kako smo to dosada činili i na nastavi.

Na primjer,

ako trebaš izračunati koliko je 3 ● 7, uzastopnim zbrajanjem to činiš ovako: 7 + 7 + 7 = 21.

dakle, 3 ● 7 = 21

i tako nastavi za sve zadatke.

Uzastopnim zbrajanjem si pomažeš da točno riješiš račune množenja.

Kada upišeš sve umnoške, trebaš u bilježnicu napisati naslov „**Množenje sa 7“** i onda redom pisati račune u stupac, kako smo to radili i dosada.

Dakle:

0 ● 7 =

1 ● 7 =

2 ● 7 =

…

I tako do 10 ● 7 =

a zatim zamijeni mjesta faktorima i ponovno izračunaj:

7 ● 0 =

7 ● 1 =

7 ● 2 =

…

I tako do 7 ● 10 =

Kada si to sve napisao u bilježnicu, popuni svoju kartonsku tablicu množenja s brojem **7**, onako u boji kako smo to radili i u školi.

Tvoja kartonska tablica je sada ispunjena gotovo do kraja. Ostali su nam samo brojevi 8 i 9, a kao što i sam vidiš, ako zamijeniš mjesta faktorima i sa tim brojevima već znaš množiti, ostalo je jos samo nekoliko računa koje ćemo učiti u narednim danima.